’n Gedeelte van die jongste R5 miljoen-kosskenking gaan aangewend word om die nood onder die middelklas te help verlig, waar dit sedert die uitbreek van die Covid-19-pandemie drasties toegeneem het.
“Korttermynhulp word dus gebied aan geassesseerde gesinne wie se inkomstes deur die ekonomiese gevolge van die Covid-19-pandemie beïnvloed word. Helpende Hand probeer op hierdie wyse om vir gesinne ’n bruggie te bou en só vir hulle die geleentheid te bied om planne te maak terwyl ons hulle met ’n kospakkie ondersteun as aanvulling tot die basiese kruideniersware wat hulle benodig,” sê hy.